Юбилейният iPhone ще бъде представен в Steve Jobs Theater в новия Apple Park, но как ще се казва?
НачалоНовиниЮбилейният iPhone ще бъде представен в Steve Jobs Theater в новия Apple Park, но как ще се казва?
Преди няколко дни Apple разпрати покани до медиите, които официализираха датата 12 септември като премиерна за юбилейния iPhone. Все още обаче текат спорове и различни слухове посочват различна информация относно името на устройството...
iPhone 8, iPhone X или iPhone Edition? Името ще стане ясно на 12 септември
Специалния смартфон на Apple, излизащ по случай 10-годишнината от представянето на оригинала през 2007 г., досега наричахме iPhone 8. Нови слухове обаче твърдят, че моделът всъщност ще се появи като iPhone Edition.
Нещо повече - очакваните заедно с него два стандартни модела, продължения на iPhone 7 и iPhone 7 Plus, нямало просто да добавят индекс S към името си, а щели да се наричат iPhone 8 и iPhone 8 Plus.
Има и информация, че юбилейният смартфон ще се казва iPhone X, но лично съм по-склонен да заложа на iPhone Edition. iPhone 8 и 8 Plus също ми се струват по-скоро нелогични и бих останал на варианта iPhone 7S и iPhone 7S Plus.
Така или иначе, всичко ще стане ясно съвсем скоро - очакваме официалната премиера на устройствата на 12 септември в новия кампус Apple Park. По-конкретно представянето ще се случи в залата Steve Jobs Theater, а текстът към поканата гласи "Let's meet at our place" - какъв по-добър начин за отдаване на почит към Стив Джобс, който преди 10 години беше човекът, показал първия iPhone пред света.